În această cheie, mă întreb: dacă el avea cunoștință despre așa-zise abuzuri sau ilegalități încă din perioada în care era ofițer activ, de ce nu le-a adus de atunci la cunoștință instituțiilor abilitate? De ce nu a făcut-o după plecarea din instituție, în ultimii patru ani, și a așteptat acest moment? Avea mai multe opțiuni care sunt la îndemână oricărui cetățean de bună credința: departamentul de securitate internă al SRI, care nu se află sub coordonarea mea, Comisia SRI din Parlament, CSAT, organele de aplicare a legii, CSM sau orice altă instituție abilitată de lege să verifice aceste alegații.